**ROMÂNIA**

**JUD. SATU MARE**

**ORAŞUL TĂŞNAD**

**CONSILIUL LOCAL**

**HOTĂRÂREA Nr.90**

**din data de 28 aprilie 2023**

**privind modificarea** **Hotararii nr.33/2023 privind stabilirea salariilor de bază pentru personalul din aparatul de specialitate al Primarului Orașului Tășnad,** **pe anul 2023**

Consiliul Local al Orașului Tășnad, județul Satu Mare, întrunit în ședință ordinară, în data de 28 aprilie 2023;

Având în vedere Referatul de aprobare al Primarului orașului Tășnad, înregistrat sub nr. 17997/26.04.2023;

Analizând Referatul nr.17731/.04.2023 al Compartimentului Resurse Umane din cadrul aparatului de specialitate al Primarului Orașului Tășnad;

Având în vedere Raportul Serviciului Financiar – Contabil din cadrul aparatului de specialitate al Primarului Orașului Tășnad înregistrat sub nr. 18283/27.04.2023 şi Avizul Comisiei pentru buget, finanţe, programe de dezvoltare, industrie, agricultură, prestări de servicii, comerț din cadrul Consiliului Local al Orașului Tășnad, înregistrat sub nr. 80/2023;

În baza Legii Nr. 103/2023 din 13 aprilie 2023 privind aprobarea Ordonanţei de urgenţă a Guvernului nr. 115/2022 pentru completarea art. I din Ordonanţa de urgenţă a Guvernului nr. 130/2021 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative

În baza Hotărârii Guvernului nr. 1447/2022 pentru stabilirea salariului de bază minim brut pe ţară garantat în plată, începând cu data de 1 ianuarie 2023;

În baza prevederilor art. 164 din Legea nr. 53/2003 privind Codul muncii, republicată, cu modificările și completările ulterioare;

In baza prevederilor Ordonantei Nr. 19/2023 din 31 ianuarie 2023

pentru modificarea art. 16 din Legea-cadru nr. 153/2017 privind salarizarea personalului plătit din fonduri publice, precum şi

pentru completarea art. 5 din Ordonanţa de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă

In baza prevederilor Hotararii de consiliu nr. 14 din 30.01.2023 privind aprobarea Bugetului local al oraşului Tăşnad, pe anul 2023

În temeiul prevederilor art. 212 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

În temeiul prevederilor art. 129 alin. (1) şi (2) lit. a), ale alin. (3) lit. c), precum şi ale art. 139 alin. (1) şi (3) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art. 1** – Se aproba modificarea anexei nr. 3 din Hotararea nr.33/2023 privind stabilirea salariilor de bază pentru personalul din aparatul de specialitate al Primarului Orașului Tășnad, pe anul 2023, dupa cum urmeaza:

In coeficientul la gradatia 0 pentru functiile publice de auditor este introdus 10% spor audit

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Nr.**  **crt.** | **Funcţia/grad** | **Studii** | **Gradaţia** | | | | | | **Coeficient la gradaţia 0** |
| **0** | **1** | **2** | **3** | **4** | **5** |
| 1. | AUDITOR-SUPERIOR | S | 10240 | 11008 | 11558 | 12136 | 12439 | 12750 | 3.41 |
| 2. | AUDITOR-PRINCIPAL | S | 8466 | 8889 | 9334 | 9801 | 10045 | 10296 | 2.822 |
| 3. | AUDITOR-ASISTENT | S | 7782 | 8366 | 8784 | 9223 | 9453 | 9690 | 2.594 |

**Art. 2** – Se aproba modificarea art. 5 din Hotararea nr.33/2023 privind stabilirea salariilor de bază pentru personalul din aparatul de specialitate al Primarului Orașului Tășnad, pe anul 2023, avand urmatorul continut:

Începând cu data de 1 noiembrie 2022, cuantumul brut al indemnizaţiilor lunare de care beneficiază personalul plătit din fonduri publice prevăzut în anexa nr. IX lit. C la Legea-cadru nr. 153/2017 privind salarizarea personalului plătit din fonduri publice, cu modificările şi completările ulterioare, se stabileşte prin înmulţirea coeficientului prevăzut de Legea-cadru nr. 153/2017, cu modificările şi completările ulterioare, cu salariul minim brut pe ţară garantat în plată stabilit potrivit legii pentru anul 2021, conform alin. (4^4) din Legea Nr. 103/2023.

**Art. 3** – Restul articolelor din hotarare raman neschimbate.

**Art.4** – Primarul UAT Tășnad, prin aparatul de specialitate, va duce la îndeplinire prevederile prezentei hotãrâri.

**Art.5**– Prezenta hotarare se aduce la cunostinta Primarului Orasului Tasnad, Institutiei Prefectului judetului Satu Mare.

**Art.6** – Prezenta hotarare se aduce la cunostinta publica prin afisare pe site-ul Primariei Orasului Tasnad.

|  |  |  |
| --- | --- | --- |
| **PREŞEDINTE DE ȘEDINȚĂ,**  **CONSILIER LOCAL**  **SABĂU CRISTIAN** |  | **CONTRASEMNEAZĂ,**  **SECRETAR GENERAL,**  **SERGIU-IONEL BUTA** |